open-index/open-wikipedia-markdown huggingface dataset:
Carpe Diem

"**Carpe Diem**" (בעברית: "**נצלו את היום**") הוא שיר של להקת הפופ רוק הסלובנית ג'וקר אאוט, שיצא לאור ב-4 בפברואר 2023. ייצג את סלובניה באירוויזיון 2023, שהתקיים בליברפול שבממלכה המאוחדת, לאחר שנבחרה באופן פנימי על ידי RTV Slovenija, רשות השידור של סלובניה.  

## רקע
ההקלטה לשיר התקיימה במהלך חודש דצמבר 2022 באולפן בהמבורג, גרמניה. בינואר 2023 הלהקה צילמה את הקליפ שלה, שצולם בבירת סלובניה, לובליאנה ב-Grand Hotel Union. ב-4 בפברואר 2022, יצא לאור השיר בערוץ היטיוב של האירוויזיון.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. סלובניה שובצה למחצית השנייה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה שובצה עשירית, אחרי פולין ולפני גאורגיה. ב-11 במאי 2023 ביצעה הלהקה את "Carpe Diem" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. סלובניה הופיעה כמדינה ה-24, לפני קרואטיה ואחרי ישראל.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי סלובניה באירוויזיון
קטגוריה:שירים בסלובנית
קטגוריה:שירים על זמן
Watergun

"**Watergun**" (בעברית: "**רובה מים**") הוא סינגל שהוקלט על ידי הזמר השווייצרי רמו פורר. נכתב על ידי אשלי היקלן, ארגיל סינג ומיקולאי טריבולק, ויצא לאור ב-7 במרץ 2023. ייצג את שווייץ באירוויזיון 2023, שהתקיים בליברפול שב.

## על השיר
"Watergun" מתואר כבלדת כוח על חוסר האונים שמרגיש אדם כשהוא מתמודד מול קונפליקטים שונים בחייו. בריאיון על שירו אמר פורר כי הדור שלו נאלץ להמשיך ולחיות עם ההשלכות של ההחלטות הלא נכונות שקיבל.  – אמר בריאיון.

הווידאו קליפ הרשמי של השיר פורסם ב-7 במרץ 2023 בערוץ היוטיוב הרשמי של תחרות הזמר של האירוויזיון. באותו היום יצא גם לפלטפורמות הסטרימינג השונות, דוגמת ספוטיפיי ואפל מיוזיק.

## לפני האירוויזיון
ב-25 באוגוסט 2022 פתחה רשות השידור השווייצרית (SRG SSR) את תקופת הגשת המועמדויות לייצוג המדינה באירוויזיון, שנמשכה עד 8 בספטמבר. לא הייתה הגבלה על לאום הנציגים, אולם ניתנה עדיפות לבעלי אזרחות או אשרת תושבות זמנית שווייצרית. השירים נופו לרשימה קצרה על ידי ועדה מקצועית. לאחר מכן פאנל בן 100 שופטים שווייצרים (50%) ועשרים ושלושה שופטים בין-לאומיים (50%) בחרו את השיר השווייצרי לאירוויזיון.

רמו פורר הוכרז כנציג השווייצרי הנבחר ב-20 בפברואר 2023. פורר זכה בעברו בעונה השלישית של *The Voice of Switzerland*. שירו נחשף ב-7 במרץ 2023.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. שווייץ שובצה למחצית השנייה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. שווייץ הופיעה שמינית, לפני ישראל ואחרי קרואטיה. ב-9 במאי 2023 ביצע פורר את "Watergun" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. שווייץ הופיעה שלישית, לפני פולין ואחרי פורטוגל.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי שווייץ באירוויזיון
קטגוריה:שירים באנגלית
קטגוריה:שירים על צעצועים
טיליאו

**טיליאו פטורסדוטיר** (; נולדה ב-2001), ידועה בשמה הפרטי **טיליאו**, היא זמרת איסלנדית. ייצגה את איסלנד באירוויזיון 2023, שהתקיים בליברפול שב, עם השיר "Power".

## קורות חייה
טיליאו התפרסמה בזכות השתתפותה בתחרות הכישרונות *Ísland Got Talent* ב-2015. ב-2020 עברה לקופנהגן, והחליפה את לימודיה בפיזיותרפיה בשיעורי שירה ופיתוח קול.

בינואר 2023 אושר כי טיליאו עתידה להשתתף ב-*Söngvakeppnin*, הקדם האיסלנדי לאירוויזיון 2023, עם עוד תשעה משתתפים. ב-18 בפברואר נחשף שירה לאירוע, "Lifandi inni í mér". הוא לא יצא לאור בחצי הגמר, והעפיל לשלב הגמר, שנערך ב-4 במרץ. בשלב זה שינתה את השיר לגרסה באנגלית בשם "Power", והוכרזה כזוכת האירוע.  "Power" דורג במקום ה-11 במצעד הסינגלים במדינה. ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:זמרות איסלנדיות
קטגוריה:זמרות פופ
קטגוריה:משתתפי אירוויזיון 2023
קטגוריה:נציגי איסלנד באירוויזיון
קטגוריה:איסלנדים שנולדו ב-2001
Mer av dig

"**Mer av dig**" (בעברית: "**עוד ממך**") הוא סינגל שהוקלט על ידי הזמר השוודי תיאוז, אשר יצא לאור ב-11 בפברואר 2023. עם השיר התמודד בתחרות המלודיפסטיבלן 2023 והעפיל לגמר שיתקיים ב-11 במרץ 2023.

## מיקומי שיא

## קישורים חיצוניים

## הערות שוליים

קטגוריה:שירי מלודיפסטיבלן 2023
סימני מתיחה

**סימני מתיחה** (נקרא גם **סטריאה** מהמילה הלועזית **Striae**) הם צלקות על העור הנגרמות על ידי קרעים בשכבת העור העמוקה דרמיס. הסימנים הם תוצאה של גדילה מהירה של הגוף כמו במהלך גיל ההתבגרות או ההיריון. הסימנים מופיעים בדרך כלל על הבטן, הירכיים, השדיים, הגב התחתון והישבן.

## סימנים וסימפטומים
סימני מתיחה מתחילים כנגעים אדמדמים או סגולים, במקומות בגוף בהם קיימות כמויות גדולות יותר של שומן. עם הזמן, הסימנים נוטים להתנוון ולאבד פיגמנטציה. האזורים הפגועים נראים לבנבנים, ורכים למגע.

סימני מתיחה מופיעים בדרמיס, שהיא שכבת הרקמה האמצעית הגמישה המסייעת לעור לשמור על צורתו. לא ייווצרו סימני מתיחה כל עוד יש תמיכה לעור בתוך הדרמיס.

הם יכולים (אך לא תמיד) לגרום לתחושת צריבה וגירוד, כמו גם למצוקה רגשית. הם אינם מהווים סיכון בריאותי כשלעצמם, ואינם פוגעים ביכולתו של הגוף לתפקד כרגיל, אולם לרוב הם נחשבים למטרד קוסמטי.

## סיבות
סימני מתיחה נגרמים על ידי מתיחה של העור. זה נכון במיוחד כאשר יש עלייה בקורטיזון שיכולה להגביר את ההסתברות או את חומרת סימני המתיחה על ידי הפחתת גמישות העור. עודף בקורטיזון משפיע על הדרמיס בכך שהוא מונע מהפיברובלסטים ליצור סיבי קולגן ואלסטין הדרושים כדי לשמור על עור גמיש שגדל במהירות. הדבר עלול ליצור חוסר בחומר תומך כאשר העור נמתח, ולהוביל לקריעת עור ואפידרמיס, אשר בתורם עלולים לייצר צלקות בצורה של סימני מתיחה.

דוגמאות למקרים בהם סימני מתיחה שכיחים, כוללות עלייה במשקל (בצורת שומן או שריר), היריון וקפיצות גדילה של מתבגרים, אם כי גם חלק מהתרופות, כמו גם מצבים ומחלות רפואיים אחרים, עשויים להגביר את הסבירות להופעת סימני מתיחה.

## מניעה
קולגן ואלסטין הם חלבונים בעור התורמים לחיזוק העור וגמישותו ומסייעים לעור שנמתח לשחזר את מצבו המקורי. הגברת ייצור הקולגן והאלסטין מסייעת במניעת הופעת סימני מתיחה.

סימני מתיחה יכולים לנבוע גם מחסרים תזונתיים. צריכת מזונות התורמים לבריאות העור, כגון מזונות עשירים באבץ, מזונות עשירים בוויטמין A, C, D ומזונות עשירים בחלבון, יכולים לסייע בדיכוי סימני מתיחה.

בפועל, לא נמצאו ראיות לכך שמשחות ושמנים שימושיים למניעה או הפחתת סימני מתיחה בהריון. וכך גם טיפולים להפחתת הופעת הצלקות לאחר הריון נחשבות יחסית מוגבלות.

## טיפול
מאז ימי קדם, נשים בהריון חיפשו תרופות למניעת סימני מתיחה במהלך ההריון. היוונים והרומאים הקדמונים השתמשו בשמן זית, בעוד האתיופים והסומלים השתמשו בלבונה.

אין טיפולים שנותנים מענה מלא לסימני מתיחה, אם כי ישנן הצעות רבות ושונות כיצד להסיר אותם או להפחית את המראה שלהם. הטיפולים המוצעים כיום הם טיפולי לייזר, חומצה גליקולית משחות למיניהן ועוד.

## קישורים חיצוניים

## הערות שוליים

קטגוריה:הפרעות הקשורות להיריון וללידה
קטגוריה:היריון
קטגוריה:צילוק
Dance (Our Own Party)

"**Dance (Our Own Party)**" (בעברית: "**ריקוד (המסיבה שלנו)**") הוא סינגל שהוקלט על ידי להקת האינדי פופ המלטזית דה בסקר. הוא יצא לאור ב-3 במרץ 2023, וזכה ב-*Malta Eurovision Song Contest 2023*, הקדם הלאומי של מלטה לאירוויזיון 2023, שהתקיים בליברפול שב.

## לפני האירוויזיון
ב-21 בנובמבר 2022 נמנתה דה בסקר בין 40 המשתתפים בקדם הארצי של מלטה לאירוויזיון עם השיר "Dance (Our Own Party)". היא צלחה את שלבי רבע וחצי הגמר, ב-11 בפברואר 2023 ביצעה את שירה פעם נוספת על בימת גמר האירוע. זהות המנצח נקבעה באמצעות שילוב בין קולות השופטים והצבעות הקהל מבין שישה-עשר האמנים בגמר. לאחר זכייתו בגמר, יצא לאור מחדש ב-3 במרץ כסינגל דיגיטלי.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. מלטה שובצה למחצית הראשונה של חצי הגמר הראשון, שהתקיים ב-9 במאי 2023,

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלטה שובצה שנייה, אחרי נורווגיה ולפני סרביה. ב-9 במאי 2023 ביצעה הלהקה את "Dance (Our Own Party)" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי מלטה באירוויזיון
קטגוריה:שירים באנגלית
קטגוריה:שירים על מסיבות
קטגוריה:שירים על ריקודים
Som du vill

**Som du vill** (בעברית: **כרצונך**) הוא סינגל שהוקלט על ידי הזמר השוודי תיאוז, אשר יצא לאור ב-5 בפברואר 2022. עם השיר התמודד בתחרות המלודיפסטיבלן 2022 והעפיל לגמר שהתקיים ב-12 במרץ 2022.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:שירי מלודיפסטיבלן
מיי מולר

**הולי מיי מולר** (באנגלית: **Mae Muller**; נולדה ב-26 באוגוסט 1997) היא זמרת-יוצרת בריטית יהודיה. מולר ייצגה את המדינה המארחת בריטניה באירוויזיון 2023 שהתקיים בעיר ליברפול עם השיר I Wrote a Song.

## קריירה
מולר נולדה למשפחה יהודית בקנטיש טאון שבצפון לונדון להוריה מאט מולר וניקולה ג'קסון. יש לה אח תאום, סאם. סבה הוא יליד גרמניה שהצליח לברוח מגרמניה הנאצית בגיל 12, בטרם פרצה השואה.

בשנת 2007 כילדה, מולר הופיעה בקליפ גרייס קלי של מיקה.

מולר החלה לכתוב מוזיקה משלה בגיל שמונה. הסינגל הראשון שלה יצא לאור בפברואר 2018.

ב-5 באפריל 2019, הוציאה מולר לאור את אלבום האולפן הראשון שלה, בשם פרק 1. בעקבות סיבוב ההופעות, היא הוציאה סינגל נוסף בשם "Therapist", אותו ביצעה בסיבוב ההופעות בטרם יציאתו. לצד יציאתו של "Therapist", הכריזה מולר גם על סיבוב ההופעות הלאומי הראשון שלה, בו הופיעה בחמש ערים ברחבי הממלכה המאוחדת. בספטמבר 2020, הודיעה מולר שהמיני אלבום השלישי שלה ייצא לאור ב-6 בנובמבר 2020 בשם ו-No One Else, Not Even You.

בשנת 2021, מולר הופיעה כסולן אורח ב-"When You're Out", ההמשך של בילן טד ללהיט מספר 1 שלהם "Wellerman". היא הצטרפה לקולקטיב האמנים השוודי Neiked והראפר האמריקאי פולו ג'י בסינגל "Better Days", שיר שהיה כניסה חדשה במקום ה-57 במצעד בילבורד הוט 100 ב-30 באוקטובר, מאוחר יותר הגיע לשיאו במקום ה-23. "Better Days" זכה במצעד 40 שירי המיינסטרים בארצות הברית וגם התברג במצעד הסינגלים הבריטי, והגיע למיקום שיא כשהגיע למקום ה-32.

ב-27 באוקטובר 2022, מולר הוציאה לאור את הסינגל I Just Came To Dance.

ב-3 במרץ 2023, היא הוציאה סינגל בשיתוף פעולה עם סטפלון דון, קייטי בייסר וסיגלה בשם "Feels This Good". זמן קצר לאחר מכן יצא לאור הסינגל "I Wrote A Song", וב-9 במרץ נחשף שעמו תייצג את בריטניה בתחרות אירוויזיון 2023 שיתקיים במדינתה בעיר ליברפול בחודש מאי. בגמר האירוויזיון היא הגיעה למקום ה-25 עם 24 נקודות.

## דיסקוגרפיה
### אלבומי אולפן
* 2023: *[[Sorry I'm Late (אלבום של מיי מולר)|Sorry I'm Late]]*

### מיני-אלבומים
* 2025: *[[My Island]]*

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים יהודים בריטים
קטגוריה:משתתפי אירוויזיון 2023
קטגוריה:נציגי הממלכה המאוחדת באירוויזיון
קטגוריה:בריטיות שנולדו ב-1997
Power (שיר של טיליאו)

"**Power**" (בעברית: "**כוח**") הוא סינגל שהוקלט על ידי הזמרת האיסלנדית טיליאו. הוא יצא לאור ב-4 במרץ 2023, וזכה ב-*Söngvakeppnin 2023*, הקדם הלאומי של איסלנד לאירוויזיון 2023, שהתקיים בליברפול שב.

## לפני האירוויזיון
ב-29 באוגוסט 2022 פתחה RÚV את תקופת הגשת השירים לתחרות, שהסתיימה ב-4 באוקטובר. לא הייתה מגבלה או דרישה מסוימת לכותבים, ותהליך ההגשה היה פתוח לכולם, כולל לאלו שאינם אזרחי איסלנד. בסיום התקופה נשלחו לרשות 13 שירים. ועדה שהוקמה בשיתוף עם איגוד המלחינים ואיגוד המוזיקאים האיסלנדיים בחרה עשרה שירים, שנחשפו ב-28 בינואר 2023.

"Power" התחרה בחצי הגמר הראשון של הקדם האיסלנדי, שהתקיים ב-18 בפברואר 2022, יחד עם עוד ארבעה שירים. בהתאם לחוקי התחרות, בשלב חצי הגמר השיר בוצע בשפה האיסלנדית ורק בגמר שונה לאנגלית. מתוך חמשת השירים בכל חצאי הגמר העפילו שניים בלבד, בהתאם להחלטת הקהל. על פי חוקי התחרות, מפיקי הקדם רשאים להעניק למועמד שאהבו את הזכות לבצע את שירו פעם נוספת בגמר, אף שלא עלה לשלב זה. בזכות כך סלבס העפילה לגמר. "Power" העפיל לגמר כאחד משני השירים שנבחרו על ידי הקהל.

הגמר נערך ב-4 במרץ 2023. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב. "Power" ניצח את "OK" של לאנגי סלי אוג סקוגארניר, וזכה בקדם ובזכות לייצג את איסלנד בתחרות הזמר של האירוויזיון.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. איסלנד שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד שובצה שביעית, אחרי קפריסין ולפני יוון. ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## הערות שוליים

קטגוריה:שירי אירוויזיון 2023
קטגוריה:שירי איסלנד באירוויזיון
קטגוריה:שירים באנגלית
גברי וייגה

**גבריאל "גָבְּרִי" וייגה נובאס** (בספרדית: **Gabriel "Gabri" Veiga Novas**; נולד ב-27 במאי 2002 באו פוריניו שבספרד) הוא כדורגלן ספרדי המשחק בעמדת הקשר ההתקפי בפורטו מליגת העל הפורטוגלית.

## קריירת מועדונים
וייגה גדל במחלקות הנוער של סנטה מריניה וסלטה ויגו. בשנת 2019 החל לשחק בקבוצת המילואים של סלטה ויגו. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בניצחון 1–2 על ולנסיה במסגרת המחזור השני בלה ליגה לעונת 2020/2021.

בעונת 2022/2023 וייגה היה מהשחקנים הצעירים הבולטים בליגה הספרדית ורשם 11 שערים.

ב-26 באוגוסט 2023 וייגה חתם בקבוצת אל-אהלי מליגת העל הסעודית תמורת 36 מיליון אירו, על אף התעניינות גדולה בשירותיו מקבוצות מובילות באירופה לאורך כל הקיץ וסף חתימה על חוזה בנאפולי.

ב-5 ביוני 2025 חתם וייגה על חוזה ל-5 שנים בפורטו מליגת העל הפורטוגלית.  ב-11 באוגוסט 2025 ערך את הופעת הבכורה שלו בקבוצה בניצחון 3–0 על ויטוריה דה גימראייש במסגרת מחזור הפתיחה של עונת 2025/2026 בליגת העל הפורטוגלית.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני סלטה ויגו
קטגוריה:כדורגלני אל-אהלי ג'דה
קטגוריה:כדורגלני פורטו
קטגוריה:ספרדים שנולדו ב-2002
תיאוז

**תיאודור "תאוז**" **הארלדסון** (בשוודית: **Theodor** "**Theoz**" **Haraldsson**; נולד ב-17 ביולי 2005) הוא זמר ושחקן שוודי. בשנת 2016 הוא החל להיות פעיל באפליקציית מיוזיקלי, בה העלה סרטונים תחת השם Theoz. בשנת 2020 הופיע בתפקיד ראשי בסרט "Rymdresan". בשנת 2021 השתתף בתוכנית השירה "Lotta på Liseberg" בערוץ TV4. בשנת 2022 השתתף תיאוז בתחרות המלודיפסטיבלן, עם השיר "Som du vill" וסיים במקום השביעי בגמר. שנה לאחר מכן, חזר להשתתף בתחרות, עם השיר "Mer av dig", והעפיל לגמר התחרות.

## דיסקוגרפיה
### מיני-אלבומים

### סינגלים

## קישורים חיצוניים

* 

## הערות שוליים

קטגוריה:משתתפי מלודיפסטיבלן 2022
קטגוריה:משתתפי מלודיפסטיבלן 2023
קטגוריה:שוודים שנולדו ב-2005
יאניס קונסטנטליאס

**יאניס קונסטנטליאס** (ביוונית: **Γιάννης Κωνσταντέλιας**; נולד ב-5 במרץ 2003 בוולוס שביוון) הוא כדורגלן יווני המשחק בעמדת הקשר ההתקפי בקבוצת פאוק סלוניקי מליגת העל היוונית.

## קריירת מועדונים
קונסטנטליאס גדל במחלקת הנוער של פאוק סלוניקי. ב-17 בינואר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על OFI כרתים במסגרת המחזור ה-17 בליגת העל היוונית לעונת .

ב-20 בינואר 2022 הושאל קונסטנטליאס למשך חצי עונה לאויפן מליגת העל הבלגית. ב-22 בינואר ערך את הופעת הבכורה שלו במועדון, בתיקו 1-1 נגד קורטרייק במסגרת המחזור ה-23 בליגה. בסך הכל ערך שבע הופעות ליגה במהלך תקופת ההשאלה.

## תארים
;פאוק סלוניקי
* הגביע היווני (1): 2020/2021

## קישורים חיצוניים

## הערות שוליים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פאוק סלוניקי
קטגוריה:כדורגלני נבחרת יוון
קטגוריה:יוונים שנולדו ב-2003
Who the Hell is Edgar?

"****" (בעברית: "**מי זה לכל הרוחות אדגר?**") הוא סינגל שהוקלט על ידי צמד הזמרות האוסטריות טיה וסלינה. הוא יצא לאור ב-8 במרץ 2023, ונבחר לייצג את אוסטריה באירוויזיון 2023, שהתקיים בליברפול שב.

## לפני האירוויזיון
ב-31 בינואר 2023 הודיעה ORF במהלך תוכנית הרדיו Ö3-Wecker כי טיה וסלינה נבחרו לייצג את המדינה באירוויזיון הקרוב עם שיר שכתבו בעצמן במחנה כתיבה ייעודי בצ'כיה.

ב-7 במרץ נחשפה כותרת השיר, "", מעין מחווה לסופר האמריקאי אדגר אלן פו.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטריה שובצה למחצית השנייה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטריה שובצה כמדינה ה-12, אחרי סן מרינו ולפני אלבניה. ב-11 במאי 2023 ביצע הצמד את "" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטריה הופיעה ראשונה, לפני פורטוגל.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי אוסטריה באירוויזיון
קטגוריה:שירים באנגלית
קטגוריה:שירים סאטיריים
קטגוריה:סינגלים בהוצאת וורנר מיוזיק גרופ
גלעד פלד

**גלעד פלד** (נולד ב-12 בדצמבר 1974) הוא טייס קרב וקצין צה"ל במילואים בדרגת אלוף-משנה, ששירת כמפקד בסיס רמת דוד.

## ביוגרפיה
פלד הוא בנו של האלקטרוכימאי חתן פרס ישראל עמנואל פלד.

ב-1993 התגייס לצה"ל, סיים קורס טיס במגמת קרב ושירת כטייס F-15 וכמפקד טייסת הדרכה בבית הספר לטיסה. ב-2006 השתחרר משירות הקבע בדרגת רב-סרן. במלחמת לבנון השנייה השתתף כטייס במילואים. לאחר שחרורו, כיהן במשך כארבע שנים כמנהל "המישלמה ליפו", זרוע הפיתוח של עיריית תל אביב-יפו באזור.

ב-2012 חזר לשירות הקבע בחיל האוויר ושימש כראש מדור במטה החיל. ב-2014 מונה למפקד טייסת 105, עליה פיקד במהלך מבצע צוק איתן. ב-2017 מונה למפקד יחידת השליטה והמבצעים.

במאי 2019 מונה למפקד בסיס רמת דוד ושירת בתפקיד עד יולי 2022. במהלך תפקידו נקלטו בבסיס טייסת 101 וטייסת 105. במאי 2021 השתתף כטייס קרב במבצע "דרום כחול" להפצצת מנהרות ארגון החמאס בצפון רצועת עזה. באוגוסט 2021 סוכם מינויו למפקד להק האוויר בדרגת תת-אלוף, אך הוא החליט לפרוש משירות הקבע בסיום תפקידו כמפקד בסיס רמת דוד.

ב-9 במרץ 2023 הושעה מפעילות מבצעית בחיל האוויר לאחר שלטענת מפקד החיל, תומר בר, הוביל מחאה של טייסי מילואים נגד הרפורמה המשפטית בישראל שבמסגרתה הכריזו טייסים שלא יתייצבו לאימונים. פלד הכחיש שהיה לו חלק ביוזמות אלו. למחרת, בוטלה השעייתו לאחר שמפקד חיל האוויר קיבל את גרסתו של פלד שלא עודד אי-התייצבות למילואים. ב-7 באוקטובר 2023, שעתיים לאחר תחילת המתקפה מעזה על יישובי העוטף, כתב לחבריו הטייסים שהשתתפו במחאה כנגד הרפורמה המשפטית: באירוע כל כך נרחב שהגיע בהתקפת פתע מהצד השני אין לי דילמה - אני הולך להגן על הבית. מה זה יעשה לחקיקה ולמחאה? לא יודע, בעיני פחות חשוב כרגע ונדע להתמודד בהמשך.

בהצלחה לכל אחד בבחירה שלו.

ב-2023 מונה למנכ"ל חברת Enlight MENA המרכזת את אזור המזרח התיכון וצפון אפריקה בקבוצת אנלייט אנרגיה מתחדשת.

פלד הוא בוגר המכללה לביטחון לאומי ובעל תואר שני מאוניברסיטת חיפה במדע המדינה ובלימודי ביטחון. הוא נשוי בשנית ואב לארבעה.

## קישורים חיצוניים

## הערות שוליים

קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מפקדי בסיס רמת דוד
קטגוריה:טייסי חיל האוויר הישראלי
קטגוריה:עובדי עיריית תל אביב-יפו
קטגוריה:אלופי-משנה בחיל האוויר
קטגוריה:מנכ"לים יוצאי שירות קבע בצה"ל
קטגוריה:ישראלים שנולדו ב-1974
איסמאל דוקורה

**איסמאל לנדרי דוקורה** (בצרפתית: **Ismaël Landry Doukouré**; נולד ב-24 ביולי 2003 בליל שבצרפת) הוא כדורגלן צרפתי המשחק בעמדת הבלם בקבוצת שטרסבורג מליגת העל הצרפתית.

## קריירת מועדונים
דוקורה גדל במחלקות הנוער של ליל וואלנסיין. ב-17 באוקטובר 2020 ערך את הופעת הבכורה שלו בקבוצה הבוגרת של ואלנסיין, בתיקו 0-0 נגד סושו במסגרת המחזור השביעי בליגת המשנה הצרפתית לעונת . בסך הכל ערך 28 הופעות ליגה במועדון.

ב-29 בינואר 2022 חתם דוקורה על חוזה לארבע שנים וחצי בשטרסבורג מליגת העל הצרפתית. ב-7 במאי ערך את הופעת הבכורה שלו במועדון, בניצחון 1-0 על ברסט במסגרת המחזור ה-37 בליגה לעונת 2021/2022.

## קריירה בינלאומית
דוקורה היה חלק מסגל הנבחרת האולימפית של צרפת לטורניר הכדורגל באולימפיאדת טוקיו בשנת 2021.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:כדורגלנים צרפתים באולימפיאדת טוקיו (2020)
קטגוריה:צרפתים שנולדו ב-2003
ז'אן-פיליפ קראסו

**ז'אן-פיליפ קראסו** (בצרפתית: **Jean-Philippe Krasso**; נולד ב-17 ביולי 1997 בשטוטגרט שבגרמניה) הוא כדורגלן איבוארי המשחק בעמדת החלוץ בקבוצת פריז מליגת העל הצרפתית ובנבחרת חוף השנהב.

## קריירת מועדונים
קראסו גדל במחלקות הנוער של IFR שאטורו ולוריאן. בשנת 2015 החל לשחק בקבוצת המילואים של לוריאן, ובהמשך שיחק בקבוצות שילטגיים ואפינאל מהליגות הנמוכות בצרפת.

ב-28 במאי 2020 חתם קראסו בסנט אטיין מליגת העל הצרפתית. בהמשך הושאל לקבוצות לה מאן ואז'אקסיו.

ב-20 ביוני 2023 חתם קראסו לארבע שנים בהכוכב האדום בלגרד.

ביולי 2024 חתם בפריז מהליגה הצרפתית השנייה.

## קריירה בינלאומית
ב-24 בספטמבר 2022 ערך קראסו את הופעת הבכורה שלו בנבחרת חוף השנהב, בניצחון 2-1 על נבחרת טוגו במשחק ידידות. ב-16 בנובמבר הבקיע את שער הבכורה שלו בנבחרת, בניצחון 4-0 על נבחרת בורונדי במשחק ידידות.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:שטוטגרט: כדורגלנים
קטגוריה:כדורגלני סנט אטיין
קטגוריה:כדורגלני לה מאן
קטגוריה:כדורגלני אז'אקסיו
קטגוריה:כדורגלני הכוכב האדום בלגרד
קטגוריה:כדורגלני פריז
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים איבוארים בצרפת
קטגוריה:ספורטאים זרים בסרביה
קטגוריה:איבוארים שנולדו ב-1997
להיט של שיר אחד

**להיט של שיר אחד** הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז". כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל הפיקו ג'ורדי ו-Triangle. נכון לספטמבר 2025 לשיר יש למעלה מ-2.6 מיליון צפיות ביוטיוב.

## רקע וכתיבה
בראיון לכאן ב, סיפר סטטיק על השיר כי הוא "נולד בצורה מאוד מעניינת" ופירט: "הקלטתי אותו תוך כדי הליכה כשהייתי מתוסכל שאני לא מצליח להביא את אותו 'סטטיק 2.0' שאני מייחל לו. ותוך כדי הליכה אני מקליט לעצמי את הפזמון, משמיע את זה למנהל שלי כשאני חוזר לווילה - והשיר הזה בעצם התחיל את האלבום הזה. ואני חושב שאני מאוד מחובר אליו רגשית מהסיבה הזאת". השיר, לצד מספר שירים נוספים מתוך האלבום, עוסק בשברון הלב שחווה סטטיק בעקבות פרידתו מאשתו לשעבר שרית פולק. השיר כולל קו מוזיקלי המשלב בין פופ לבתים של ראפ.

## מיקומי שיא

## הערות שוליים

קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על מוזיקה
הכדור הפורח של תל אביב

ממוזער|TLV Balloon
ממוזער|TLV Balloon
**הכדור פורח של תל אביב** (TLV Balloon) הוא כדור פורח קשור הממוקם במתחם גני יהושע בתל אביב.

## האטרקציה
הכדור הקשור רשאי לפעול באזורים מיושבים ופארקים. הוא מוגדר ככלי טיס, רשום וכפוף לנוהלי רשות התעופה. כוח העילוי של הבלון נוצר באמצעות גז הליום ויכול להגיע לגובה של עד 200 מטר, ורצפתו שקופה בחלקה.

הכדור הוא אטרקציה הכוללת טיסה לגובה של כ־120 מטר (400 רגל) ותצפית ממעוף הציפור על הנוף של גוש דן.

מספר הנוסעים בכל טיסה משתנה בהתאם למהירות הרוח ויכול להגיע לעד 30 נוסעים.

תפעול האטרקציה כולל שלושה אנשי צוות לפחות, ביניהם מנהל אתר ברמת הכשרה בכירה ושני מפעילים או טייסים נוספים, כאשר אחד מהם מטיס את הבלון והאחר בקרקע ומסייע במענה במקרים שאינם בשגרה.

האטרקציה משתפת פעולה עם 360 CINEMAX.

## ראו גם
* כדור פורח

## קישורים חיצוניים

* 

## הערות שוליים

2023 03
קטגוריה:כדורים פורחים
קטגוריה:תל אביב-יפו: תיירות
לב סגול

**לב סגול**, **עץ סגול** ולפעמים **אמרנת**' (באנגלית **purpleheart**, **violet wood** או **amaranth**), מדעית "**Peltogyne**", הוא סוג המכיל 23 מינים מוכרים של בעלי פרחים במשפחת הקטניות. מקורו ביערות גשם טרופיים של מרכז ודרום אמריקה, מגררו, מקסיקו, דרך מרכז אמריקה ועד דרום מזרח ברזיל.

הם עצים בינוניים עד גדולים שגדלים על לגבהים של 30-50 מטרים, עם קוטר גזע של עד 1.5 מטר. העלים מתחלפים, מחולקים לזוג סימטרי של עלונים גדולים באורך 5-10 סנטימטרים ורוחב של 2-4 סנטימטרים. הפרחים קטנים, עם חמישה עלי כותרת לבנים, הגדלים בקבוצה על ענפים מסועפים. הפרי הוא תרמיל המכיל זרע בודד. העץ משמש לתעשייה, אבל קשה לעיבוד.

## עץ
העצים מוערכים לעבודות נגרות בזכות צורת ומרקם העץ היפה, שכאשר חותכים אותם, הופך במהירות מחום בהיר לצבע סגול עשיר. חשיפה לאור אולטרה סגול (UV) מכהה את העץ לצבע חום עם גוון קל של הסגול המקורי. ניתן למזער את האפקט הזה עם גימור המכיל מעכב UV. העץ היבש קשה מאוד, נוקשה וצפוף עם משקל סגולי של 0.86 ק"ג למטר מעוקב. לכן קשה לעבוד עם עץ סגול. מאידך הוא מאוד עמיד לנזקים ובליה וכן עמיד למים.

לב סגול מוערך עבור שימוש בעבודות שיבוץ משובחות במיוחד עבור כלי נגינה, לוחות לגיטרה, חיתוך עץ, ארונות, ריצוף ורהיטים. העץ הוא בעל ערך גם ביישומים הדורשים קשיחות ועמידות, כגון סיפון משאיות.

## גלריה

קובץ:Purpleheart wood.jpg|
קובץ:Purpleheart-Lyptus-Cherrywoods.jpg|לוח עם למינציה של עץ סגול (הכהה ביותר)
קובץ:Peltogyne sp. MHNT.BOT.2010.6.48.jpg|Peltogyne sp. MHNT


## קישורים חיצוניים

## הערות שוליים

קטגוריה:קטניות
דורותי קומפטון

**דורותי קומפטון** (באנגלית: **Dorothy Compton**) (15 בדצמבר 1904 - 17 באוקטובר 1997) (הייתה מדבבת אמריקאית שנולדה בתחילת העשור הראשון של המאה ה-20. תפקידה הראשון היה ב"שלושה חזירים קטנים" (1933) בתור החזיר החלילן. מאותה שנה ואילך היא הופיעה בהמשכונים של "שלושה חזירים קטנים": "הזאב הגדול והרע" (1934), "שלושה זאבים קטנים" (1936) ו"החזיר המעשי" (1939). כמו כן היו לה הופעות קטנות בסרטים "It's Great to Be Alive"(1933) ו-"I Married an Angel" (1942).

היא הייתה חברה בהרכב המוזיקלי והווקאלי "The Rhythmettes", שכלל גם את בוני פו, מיי קווסטל ומרי מודר. לאחר מכן היא הפכה לחברה בהרכב של המלחין, הכנר הראשי והקלידן טד פיו ריטו.

## פילמוגרפיה

## קישורים חיצוניים

## הערות שוליים

קטגוריה:מדבבות אמריקאיות
קטגוריה:מדבבים אמריקאים
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
בוני פו

**בוני פו** (באנגלית: **Bonnie Poe**; 15 באוקטובר 1912 – 16 באוקטובר 1993) הייתה שחקנית ומדבבת אמריקאית, הידועה בעיקר בזכות דיבוב הדמות המונפשת של אולפני פליישר, בטי בופ, החל מסדרת "פופאי המלח" (1933) והופעות בתריסר סרטי הנפשה.

## קריירה
בשנת 1933, הייתה פו המדבבת של בטי בופ, כולל דיבובה בכמה פרקים של ספיישל רדיו של NBC בשם "Betty Boop Fables", פו הייתה המדבבת הראשונה של הדמות אוליב אויל בסדרה של פופאי. פו גם גילמה את בטי בופ בלייב אקשן בסרט הקצר "Hollywood on Parade No. A-8", כשביצעה מערכון עם בלה לוגוסי אשר גילם את דמותו של הרוזן דרקולה.

פו הייתה חברה בהרכב המוזיקלי הווקאלי "The Rhythmettes", שכלל גם את דורותי קומפטון, מיי קווסטל ומרי מודר.

ב-16 באוקטובר 1993, יום לאחר יום הולדתה ה-81, נפטרה פו מסיבוכים הקשורים לדלקת ריאות.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:מדבבים אמריקאים
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993
נחל זלזל

**נחל זלזל** הוא נחל אכזב בהר הנגב. אורכו כ־5.5 קילומטרים.

## תוואי הנחל
מוצא הנחל ממוקם בגובה של כ־515 מטרים מעל פני הים, בקרבת הר בוקר, כשישה קילומטרים מצפון־מערב לקיבוץ שדה בוקר. משם זורם הנחל בכיוון צפון־מערב, ולאחר מכן בכיוון דרום־מערב. הוא נשפך לנחל הבשור בגובה של כ־385 מטרים מעל פני הים, במרחק של כארבעה קילומטרים מדרום־מזרח ליישוב הקהילתי אשלים.

זלזל
סם גרינווד

**סם גרינווד** (באנגלית: **Sam Greenwood**; נולד ב-11 באוקטובר 1988) הוא שחקן פוקר קנדי אשר זכה בצמיד אליפות העולם בפוקר ובשני גביעי סבב טריטון.

## ביוגרפיה
גרינווד החל את קריירת הפוקר שלו כשחקן טורנירים אונליין. הפעם הראשונה בה הגיע לכסף בטורניר פוקר היה כשסיים במקום השמיני בטורניר המרכזי בסבב הפוקר העולמי באונטריו, קנדה, וזכה בכ-77.5 אלף דולר. הטורניר הראשון אותו ניצח היה ב-2015, כאשר זכה בצמיד אליפות העולם בפוקר הראשון שלו, ובפרס של כ-319 אלף דולר.

בספטמבר 2022 ניצח בטורניר Short Deck עם עלות כניסה של 50 אלף דולר בסבב טריטון, וזכה בכ-341 אלף דולר. בפברואר 2023 עשה את זכייתו הגדולה ביותר, כאשר ניצח בטורניר Super High Roller במסגרת אליפות פוקרסטארס בקריביים ובפרס של כ-3.3 מיליון דולר.

נכון למרץ 2023, גרינווד זכה בסך של כ-30.5 מיליון דולר מטורנירי פוקר והוא אחד מבין שחקני הפוקר הקנדים בעלי מרב ההכנסות מטורנירים.

### צמידי אליפות העולם בפוקר

## חיים אישיים
אחיו התאום לוקאס, ואחיהם הגדול מקס, שחקני פוקר אף הם.

## קישורים חיצוניים

## הערות שוליים

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר
קטגוריה:קנדים שנולדו ב-1988
איוואן גורוכוב

**איוואן גורוכוב** (ברוסית: **Ива́н Горо́хов**;  23 בינואר 1863 - 6 באוקטובר 1934) היה צייר ז'אנר ונוף רוסי; קשור ל"נודדים".

## ביוגרפיה
הוא נולד למשפחתו של צמית ששוחרר. בגיל צעיר החל לצייר סצנות מהטבע אבל עבד בחווה ולא הורשה לעסוק בציור. השמועה על כישרונו התפשטה ומשכה את תשומת לבו של בעל קרקעות מקומי, ולדימיר פון מאק. הוא הראה כמה מהרישומים של איוואן לאחד מאורחיו, ניקולאי רובינשטיין, שהצטרף לפון מאק כדי לתמוך כספית באיוואן שיוכל ללמוד בבית הספר לציור, פיסול ואדריכלות במוסקבה.

הוא החל ללמוד שם בשנת 1874 והפך לסטודנט מן המניין בשנת 1880. מדריכיו כללו את אילריון פריאנישניקוב ולדימיר מאקובסקי. בשנת 1886 סיים את לימודיו בתואר "אמן" וזכה במדליית כסף על יצירתו "מתאושש". הוא שקל להמשיך באקדמיה האימפריאלית לאמנויות אך, בעצת קונסטנטין מקובסקי, בחר להתחיל את הקריירה שלו מיד.

למרות תמיכתם של אנשים חשובים, הוא לא הצליח להשיג די עבודה כדי להרשות לעצמו חיים במוסקבה וחזר לכפר הולדתו, אך התקשה באותה מידה להתבסס שם. הוא היה צריך לנסוע למוסקבה כדי לרכוש ציוד לציור או להציג את יצירותיו, ולעיתים קרובות נסיעה זו הייתה יקרה מדי. מצבו הוטב במקצת כאשר הוא נקשר ל"הנודדים" ב-1893 וקיבל ביקורות חיוביות בתערוכה ה-21 שלהם. חלק מיצירותיו נרכשו על ידי בני המשפחה הקיסרית.

בעקבות שריפה ב-1897, עבר למוז'ייסק, עיר מרכזית של שוק ומסחר. מ-1905 עד 1930, הוא היה שם מורה לציור. לאחר מהפכת אוקטובר פנה לצייר יצירות של ריאליזם סוציאליסטי, כולל דיוקנאות של לנין וסצנות ממלחמת האזרחים. רק קומץ מהעבודות המאוחרות הללו שרדו, עקב ההרס הכללי שחווה אזור מוז'ייסק במהלך הפלישה הגרמנית במלחמת העולם. רוב ציוריו נמצאים באוספים פרטיים.

## מורשת אמנותית
במהלך חייו יצר גורוכוב כ-600 יצירות - ציורים, רישומים, סקיצות. ציוריו נקנו על ידי אספנים מפורסמים רבים מהמחצית השנייה של המאה ה-19 - תחילת המאה ה-20, כולל בני המשפחה הקיסרית הרוסית: הקיסרית אלכסנדרה פדורובנה והדוכס הגדול קונסטנטין רומנוב. רוב יצירותיו הציוריות נמצאות כיום באוספים של אספנים רוסיים פרטיים, וכן אספנים ממדינות חבר העמים, הולנד, שוודיה, מצרים, ארצות הברית ואחרות.  כמו כן, ציוריו מוצגים בגלריה טרטיאקוב ובמוזיאון הרוסי של סנט פטרסבורג.

## גלריה

 File:I L Gorohov Yablochnyj bazar 1913.jpg
File:I L Gorohov Kupite yagody 1890.jpg
File:Горохов И.Л. - Девочка с котятами - 1895.jpg
File:Горохов Сбивание масла.jpg
File:Горохов Ярмарка-в-Можайске 1916.jpg
File:Gorohov I LSorvantsy 1912.jpg
File:I L Gorohov Ledovozy 1912.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1863
קטגוריה:רוסים שנפטרו ב-1934
ששון גואטה

**ששון ששי גואטה** (נולד בז' בסיוון ה'תש"ם, 22 במאי 1980) הוא חבר הכנסת העשרים וחמש מטעם מפלגת הליכוד. בעבר היה בעל לול ועסק בין היתר בענף החקלאות.

## ביוגרפיה
לגואטה תואר ראשון בחינוך וחברה מהקריה האקדמית אונו. עם השנים הפך לפעיל בולט בנושא החקלאות בישראל, ובעבר היה חבר הנהלת ארגון מגדלי העופות.

לקראת הבחירות לכנסת העשרים וחמש זכה בבחירות המקדימות בליכוד במקום ה-41 ברשימת הליכוד, כנציג המושבים והמועצות האזוריות. הרשימה זכתה ל-32 מנדטים אולם לאחר הרחבת החוק הנורווגי והתפטרותו של שר החינוך יואב קיש, החל לכהן כחבר הכנסת ב-26 במרץ 2023.

### פעילות בכנסת
במעמד ההשבעה בכנסת אמר גואטה: "בימים בהם החקלאות נדחקת לאחור ומעמד העובדים נשחק, אני אפעל בע"ה להיות הפה של כל מי שאין לו ייצוג".

בחודש יוני 2023 יזם גואטה את החלת חוק הגנה מהטרדה מינית על עובדי קבלן.

בחודש יולי היה גואטה מהחותמים על "חוק טבריה", שנועד לאפשר ליו"ר ועדה קרואה בעיר להתמודד בבחירות המוניציפליות. הוא טען שמופעל עליו לחץ פוליטי בנוגע להצעת החוק, אך יתמוך בו כדי לקדם את מימוש הפוטנציאל הטמון בעיר.

בפברואר 2025 יזם הצעת חוק בעניין התכנון הריכוזי בענף הביצים, בניגוד לעמדת רשות התחרות. התנועה למען איכות השלטון בישראל פנתה לוועדת האתיקה בטענה לניגוד עניינים, מכיוון שהצעת חוק זו מסייעת לגואטה עצמו ולבני משפחתו, המחזיקים בלולים רבים. ועדת האתיקה החליטה כי גואטה לא יצביע בדיוני ועדת הכלכלה על הצעת החוק.

גואטה הוא יו"ר סניף הליכוד במועצה אזורית מעלה יוסף. במהלך ההיערכות לבחירות לוועידת הליכוד החמישית בסוף חודש נובמבר הגיעו חברי סניף הליכוד במעלה יוסף לרשימת חברי מרכז מוסכמת. כתוצאה מכך לא נערכו בחירות בסניף. מבין חברי המרכז שחברי הסניף הסכימו עליהם נמצא גם יאיר נתניהו שהפך לראשונה לחבר מרכז הליכוד מטעם סניף מעלה יוסף.

## חיים אישיים
גואטה תושב המושב גורן. נשוי ואב לארבעה. 

אביו הוא שמעון גואטה, ראש המועצה האזורית מעלה יוסף.

## קישורים חיצוניים

## הערות שוליים

קטגוריה:בוגרי הקריה האקדמית אונו
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם הליכוד
קטגוריה:חברי הכנסת: חקלאים
קטגוריה:גורן: אישים
קטגוריה:אישים ממוצא יהודי-לובי
קטגוריה:פוליטיקאים יהודים לובים
קטגוריה:ישראלים שנולדו ב-1980
Due vite

"**Due vite**" (בעברית: "**שני חיים**") הוא סינגל של הזמר האיטלקי מרקו מנגוני, שיצא לאור ב-8 בפברואר 2023. השיר זכה בפסטיבל סן רמו 2023, המהדורה ה-73 של הפסטיבל המוזיקלי האיטלקי, ששימש כבחירת השיר לתחרות האירוויזיון 2023 שהתקיימה בליברפול שבממלכה המאוחדת.

## רקע
השיר גם מסמן את השתתפותו השלישית של מנגוני בפסטיבל המוזיקה בסן רמו אחרי "Credimi ancora" ב-2010 ו-"L'essenziale", אז זכה בפסטיבל המוזיקה וייצג את איטליה באירוויזיון 2013.

את הקליפ לשיר ביים רוברטו אורטו. הצילומים התקיימו על הדיונות של פיסקינאס בסרדיניה.

## באירוויזיון
על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שאיטליה היא אחת מהמממנות הגדולות של התחרות, היא העפילה לגמר אוטומטית. ב-12 במאי פורסם סדר ההופעות של הגמר, שנקבע על ידי מפיקי התחרות. איטליה הופיעה כמדינה ה-11.

במופע הגמר, בתום הקראת הניקוד שהעניקו צוותי השופטים, דורג השיר במקום השלישי, עם 176 נקודות. בהצבעת הקהל הוא דורג במקום השישי, עם 174 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום הרביעי, כשבסך הכל זכה ב-360 נקודות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באיטלקית
קטגוריה:שירי איטליה באירוויזיון
קטגוריה:שירי אירוויזיון 2023
קטגוריה:שירי פסטיבל סן רמו 2023
אנסטסיוס דוביקאס

**אנסטסיוס "טאסוס" דוביקאס** (ביוונית: **Αναστάσιος "Τάσος" Δουβίκας**; נולד ב-2 באוגוסט 1999 באתונה שביוון) הוא כדורגלן יווני המשחק בעמדת החלוץ בקבוצת קומו מליגת העל האיטלקית ובנבחרת יוון.

## קריירת מועדונים
דוביקאס גדל במחלקות הנוער של אריסטאס ארגוס ואסטרס טריפוליס. הוא החל את הקריירה המקצוענית שלו בקבוצה הבוגרת של אסטרס טריפוליס במסגרת ליגת העל היוונית, וערך 40 הופעות ליגה במדי המועדון, בהן הבקיע שני שערים.

ב-10 באוגוסט 2020 חתם בוולוס מליגת העל היוונית. הוא ערך 30 הופעות ליגה במדי המועדון, בהן הבקיע 11 שערים.

ב-23 באפריל 2021 חתם על חוזה לארבע שנים באוטרכט מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. הוא ערך 36 הופעות ליגה בעונה זו, בהן הבקיע תשעה שערים. בעונת 2022/2023 ערך 34 הופעות ליגה, בהן הבקיע 20 שערים, וסיים כמלך השערים של ליגת העל ההולנדית, בצוותא עם צ'אבי סימונס.

ב-28 באוגוסט 2023 נמכר לסלטה ויגו מהלה ליגה תמורת 12 מילון אירו.

ב-3 בפברואר 2025 חתם דוביקאס בקומו לארבע וחצי שנים.

## קריירה בינלאומית
ב-28 במרץ 2021 ערך דוביקאס את הופעת הבכורה שלו בנבחרת יוון, בניצחון 2-1 על נבחרת הונדורס במשחק ידידות. ב-5 בספטמבר הבקיע את שער הבכורה שלו בנבחרת, בתיקו 1-1 נגד נבחרת קוסובו במסגרת מוקדמות מונדיאל 2022.

## תארים
;אישיים
* השחקן הצעיר המצטיין בליגת העל היוונית: 2017/18
* נבחרת העונה בליגת העל היוונית: 2020/21
* שחקן החודש בליגה ההולנדית: ינואר 2023, מאי 2023
* מלך השערים בליגה ההולנדית: 2022/23
* מלך השערים בגביע המלך הספרדי: 2023/24

## קישורים חיצוניים

## הערות שוליים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:אתונה: כדורגלנים
קטגוריה:כדורגלני אסטרס טריפוליס
קטגוריה:כדורגלני וולוס
קטגוריה:כדורגלני אוטרכט
קטגוריה:כדורגלני סלטה ויגו
קטגוריה:כדורגלני קומו
קטגוריה:כדורגלני נבחרת יוון
קטגוריה:ספורטאים יוונים בהולנד
קטגוריה:ספורטאים יוונים בספרד
קטגוריה:יוונים שנולדו ב-1999
יום הניצחון (קוריאה הצפונית)

**יום הניצחון במלחמת שחרור המולדת הגדולה** (בהנגול: **조국해방전쟁 승리 기념일**) הוא חג לאומי בקוריאה הצפונית.

היום נחגג מדי שנה ב-27 ביולי לציון מועד החתימה על הסכם שביתת הנשק במלחמת קוריאה, שהתרחשה בין השנים 1953–1950.

## היסטוריה
יום הניצחון צוין לראשונה באופן רשמי בקוריאה הצפונית במהלך שנת 1973. החל משנת 1996, במהלך יום השנה ה-43 לתום המלחמה, הועלתה חשיבות המועד למעמד של חג לאומי, הכולל בין היתר הנפת דגל צפון קוריאה ויום שבתון ברחבי המדינה, וכן כינוסים חגיגיים של אספת העם העליונה.

האופן שבו יום הניצחון מצוין בפועל בקוריאה הצפונית נוטה להשתנות משנה לשנה, בהתאם להתפתחויות בינלאומיות במעמדה הבינלאומי של קוריאה הצפונית. כך לדוגמה, בין השנים 2000–2002, בעקבות התחממות היחסים בין קוריאה הצפונית והדרומית כחלק מהפסגה הבין-קוריאנית, טקסי יום הניצחון התקיימו באופן מצומצם, בעיקר כאירוע תרבותי בעל מאפיינים ספורטיביים.

לעומת זאת, החגיגות בשנת 2003 התקיימו בהיקף רחב, על רקע המתיחות הבינלאומית והגינויים כלפי קוריאה הצפונית שהודיעה מוקדם יותר באותה שנה על ביטול השתתפותה באמנה למניעת הפצת נשק גרעיני.

## קישורים חיצוניים

## הערות שוליים

קטגוריה:מלחמת קוריאה
קטגוריה:אירועים בחודש יולי
קונסטנטין גורבאטוב

**קונסטנטין גורבאטוב** (ברוסית: **Константин Горбатов**; 17 17 במאי 1876 - 24 במאי 1945) היה צייר פוסט-אימפרסיוניסטי רוסי.

## ביוגרפיה
גורבאטוב נולד בסטברופול שבמחוז סמארה. הוא חי בריגה בשנים 1896 עד 1903, ולמד הנדסה אזרחית לפני שלמד ציור. גורבאטוב עבר לסנט פטרבורג בשנת 1904 ולמד בבית הספר המרכזי לשרטוט טכני של הברון שטיגליץ. בתחילה הוא נכנס למחלקה לאדריכלות של האקדמיה הקיסרית לאמנויות לפני שעבר לציור אצל ניקולאי דובובסקוי. גורבאטוב קיבל מלגה ולמד אמנות ברומא ובקאפרי. הוא חזר לסנט פטרסבורג והשתתף בתערוכות הנודדים.

גורבאטוב עזב את רוסיה לצמיתות בשנת 1922 בעקבות המהפכה הרוסית של 1917 והתיישב באי האיטלקי קאפרי. הוא עבר לברלין ב-1926, שם שהה עד מותו. גורבאטוב הפך לחבר בחוג אמנותי של יוצאי רוסיה שכלל את ליאוניד פסטרנק, ואדים פלילייב, איוואן מיאסוידוב. הוא הפך לאמן מבוסס וידוע. גורבטוב נסע ברחבי אירופה בסוף שנות השלושים של המאה העשרים, ביקר בארץ ישראל ובסוריה בשנת 1934 ו -1935, ולעיתים קרובות חזר לאיטליה. האמנות של גורבאטוב הפכה לאסורה בגרמניה הנאצית והמשפחה התרוששה במהרה. בתור מהגר רוסי, נאסר עליו לעזוב את גרמניה במהלך מלחמת העולם השנייה.

גורבאטוב מת זמן קצר לאחר ניצחון בעלות הברית על גרמניה ב-12 במאי 1945. אשתו התאבדה ב-17 ביוני 1945.

גורבאטוב הוריש לאקדמיה לאמנויות בלנינגרד. העבודות נמסרו למוזיאון האזורי להיסטוריה ואמנויות של מוסקבה ליד מנזר ירושלים החדשה, שם הן מוצגו.

## גלריה

 File:2021 CKS 20061 0032 001(konstantin gorbatov mosque in jaffa and view of jerusalem from silwan040453).jpg|מסגד ביפו, 1935
File:Konstantin Gorbatov - Jerusalem (2).jpg|ירושלים, 1935
File:Konstantin Gorbatov - Jerusalem.jpg|ירושלים
File:Konstantin Gorbatov - View of Piazza San Marco.jpg|כיכר סן מרקו ונציה
File:Konstantin Gorbatov - A View of Salzburg.jpg|נוף זלצבורג



## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1876
קטגוריה:רוסים שנפטרו ב-1945
הרמן פון קייזרלינג

**הֶרְמַן אֲלֶכְּסַנְדֶר פוֹן קַיזֶרְלִינְג** (בגרמנית: **Hermann Alexander Graf von Keyserling**; 20 ביולי 1880 – 26 באפריל 1946) היה פילוסוף גרמני-בלטי ממשפחת קייסרלינגק. סבו, , היה גאולוג בולט של האימפריה הרוסית.

## ביוגרפיה
קייזרלינג נולד למשפחת אצולה עשירה באחוזת , בפלך ליבוניה, האימפריה הרוסית, כיום באסטוניה. לאחר השכלתו באוניברסיטאות טרטו, היידלברג ווינה. בווינה התיידד עם הסופר האנטישמי יוסטון סטיוארט צ'מברלין, שבהשפעתו פנה לפילוסופיה. בשנים 1911–1912 יצא לטיול מסביב לעולם, שאחר-כך פרסם את רשמיו ממנו בספר "יומן מסע של פילוסוף" (Reisetagebuch eines Philosophen). הוא נישא למריה גודלה פון ביסמרק-שונהאוזן, נכדתו של אוטו פון ביסמרק. בנו  הלך בעקבות אביו והפך לפילוסוף בעל שם.

הרמן קייזרלינג התעניין במדעי הטבע ובפילוסופיה, ולפני מלחמת העולם הראשונה הוא נודע הן כסטודנט לגאולוגיה והן כמסאי פופולרי. המהפכה הרוסית שללה ממנו את אחוזתו בליבוניה, ועם שרידי הונו הקים את ה-"Schule der Weisheit" ("בית הספר לחוכמה") וה-Gesellschaft für Freie Philosophie (אגודה לפילוסופיה חופשית) בדרמשטאדט. המטרה של בית ספר זה הייתה להביא לכיוון מחדש אינטלקטואלי של גרמניה.

הוא היה הראשון שהשתמש במונח עקרון הפיהרר. אחת הטענות המרכזיות של קייזרלינג הייתה ש"יחידים מחוננים" מסוימים "נולדו לשלוט" על בסיס הדרוויניזם החברתי.

אף שלא היה פציפיסט תאורטי, קייזרלינג האמין שהמדיניות הגרמנית הישנה של המיליטריזם מתה לנצח ושהתקווה היחידה של גרמניה טמונה באימוץ עקרונות בינלאומיים ודמוקרטיים.

משנת 1931 עסק קייזרלינג בפומבי בעליית הנאציזם. הוא תיאר זאת כאי-רציונליזם שחייב להוביל לאסון והסיק: "נאציונל-סוציאליזם [...] אסור לעולם שישיג מנהיגות כמפלגה". עם זאת, הוא ניסה למצוא היבטים חיוביים בנציונל-סוציאליזם. הוא הותקף באלימות בעיתונות הנציונל-סוציאליסטית. לאחר עליית הנאצים לשלטון, נאסר עליו לדבר. הוא גם לא היה מסוגל לפרסם זמן מה בגרמניה ולא הורשה עוד לנסוע מחוץ למדינה. עם זאת, בגלל המוניטין שלו מחוץ למדינה, הוסרו הגבלות אלו זמנית.

הוא מת באינסברוק באוסטריה.

## קישורים חיצוניים

* 
* 


* 
*Count Hermann Keyserling at www.schoolofwisdom.com
*Schule der Weisheit at schuledesrades.org (German online Books)
*THE WEBSITE OF Stammbaum der Grafen und Barone Keyserlingk at www.keyserlingk.info


קטגוריה:פילוסופים של המאה ה-20
קטגוריה:גרמנים-בלטים
קטגוריה:גרמנים שנולדו ב-1880
קטגוריה:גרמנים שנפטרו ב-1946
פיגוע הירי ברחוב דיזנגוף (2023)

**פיגוע הירי ברחוב דיזנגוף** היה פיגוע ירי שביצע מחבל פלסטיני ברחוב דיזנגוף בתל אביב-יפו ב-9 במרץ 2023. בפיגוע נרצח אדם אחד, ושניים נוספים נפצעו. המחבל נורה על ידי שני שוטרים ושני אזרחים ונהרג במקום. הפיגוע אירע כחלק מגל טרור שבו נרצחו 14 אנשים תוך חודש.

## המחבל
המחבל, מועתז אל-חואג'א, בן 23, תושב נעלין, פעיל חמאס ולשעבר אסיר ביטחוני, חדר לישראל באופן בלתי חוקי. בעבר הוא הורשע בהחזקת אמצעי לחימה ונידון לשנה ושלושה חודשי מאסר, ושוחרר מהכלא 4 שנים לפני הפיגוע. אבי המחבל, סלאח אל-חואג'א, הוא בכיר חמאס בנפת רמאללה.

שעות לפני הפיגוע, העלה המחבל לטיקטוק סרטון מבית קפה, המלווה בשיר "לא רוצים שאללה יכניס אתכם לגן עדן?".

## הפיגוע
סמוך לשעה 20:40 פתח המחבל מועתז אל-חואג'א בירי לעבר עוברי אורח ברחוב דיזנגוף בתל אביב, סמוך למסעדת גוצ'ה שבצומת הרחובות דיזנגוף ובן-גוריון. שלושה צעירים בשנות ה-20 לחייהם נפצעו מהירי. אחד הפצועים נפצע באורח אנוש, הפצוע השני קשה והשלישי במצב קל. חובש מד"א שהיה במקום טיפל בפצועים עד להגעת כוחות החירום, שפינו אותם לבית החולים איכילוב. שני שוטרים, אחד מהם לוחם "הגדעונים" שהיה בחופשה, ושני אזרחים ירו לעבר המחבל והרגו אותו. לפי הודעת המפכ"ל קובי שבתאי, התגובה המהירה שלהם מנעה ירי נוסף ופגיעה באזרחים נוספים.

ב-20 במרץ, כ-11 ימים לאחר הפיגוע, נפטר אור אשכר, שנפצע בפיגוע.

## בעקבות הפיגוע
לאחר הפיגוע, הנחה שר הביטחון יואב גלנט לפעול מיידית להריסת ביתו של המחבל בנעלין.

## ראו גם
* גל הטרור בישראל (2023)

## הערות שוליים

קטגוריה:טרור ערבי בישראל
קטגוריה:פיגועים ברחוב דיזנגוף
דיזנגוף
דיזנגוף
דיזנגוף
אלאודין ריאט שאה השני, סולטאן ג'והור

**אָלְאוּדִין רִיאָט שָאַה השני אִבּן אֵל-מָרְהוּם מָחְמוּד שָאַה** (נפטר ב-1564) היה הסולטאן הראשון של סולטנות ג'והור, ושלט בה בין 1528 ל-1564. הוא ייסד את הסולטנות אחרי נפילתה של סולטנות מלאקה לידי פורטוגל ב-1511. הוא היה בנו השני של סולטאן מלאקה, מחמוד שאה. לכן, סולטאני ג'והור המשיכו בשיטת המספור של מלאקה. במהלך שלטונו נאלץ להתמודד עם איומים חוזרים ונשנים מצד פורטוגל וכן עם עליית כוחה של סולטנות אצ'ה.

## הקמת הסולטנות
ב-1529, בעקבות מותו של אביו, הקים אלאודין ריאט שאה את עיר הבירה שלו במקום הידוע כיום בשם פקאן טואה, במרחק 11 ק"מ מקוטה טינגי. מבצר על הנהר בשם קוטה קרה הוקם גם כן. ב-1535, 400 לוחמים פורטוגלים בפיקודו של אסטאבו דה גמה פלשו לג'והור. המבצר הופצץ אך הצליח לעמוד בהתקפה. לאחר מספר ימים נחתו חיילים פורטוגזים בקרבתו אך נאלצו לסגת. כעת כשהמורל שלהם היה גבוה יותר, עזבו המלאים את המבצר ופתחו בהתקפת נגד, אולם האש העזה של הפורטוגזים פיזרה את החיילים והצליחה להביא לכיבוש המבצר ולשריפתו.

בעקבות האירוע אלאודין ריאט שאה נסוג צפונה במעלה נהר ג'והור וחזר לפקאן טואה, אותה בנה מחדש. העיר הותקפה שוב על ידי כוחות בפיקוד אסטבו דה גמה בגלל שאחיו של דה גמה, פאולו, ו-30 חיילים נוספים נהרגו על ידי המלאים. אחרי התקפה זו נחתם הסכם שלום בין ג'והור לפורטוגל.

בשנת 1540 העביר ריאט שאה את הבירה לג'והור לאמה, שקרובה יותר לשפך נהר ג'והור.

## איומים מצד סולטנות אצ'ה
סולטנות ג'והור בשליטתו של אלאודין ריאט שאה נדרשה להתמודד עם איומים מצד סולטנות אצ'ה ששכנה בקצהו הצפוני של האי סומטרה. בשנת 1539 הותקפה ארו (Aru), מדינה וסאלית של ג'והור, על ידי צי של 160 ספינות ועליהן 12 אלף לוחמים מאצ'ה ממוצא טורקי, מלאי ואצ'ני. סולטאן ג'והור הצליח בסיוע של בעלי בריתו בפרק וסייאק לארגן צי ולצאת להתקפה בארו ב-1540. הוא כבש מחדש את המדינה והשמיד את כל הספינות של אצ'ה למעט 14, תוך שאלפי חיילים של הסולטנות נהרגו. הקרב, שנקרא קרב סונגאי פאנה, היה הניצחון המלזי הגדול ביותר מאז הובסו במלאקה. ב-1564 הביס סולטאן אצ'ה את ארו וגירש את אנשי ג'והור. לאחר מכן יצא להתקפה נגד ג'והור לאמה, המבצר והעיירה שוטחו בהתקפה, ואילו אלאודין ריאט שאה נלקח בשבי לאצ'ה, שם נהרג. ירש אותו בנו, מוצאפר שאה השני.

## חיים אישיים
התחתן עם הנסיכה קסומה דואי מפהאנג, בתו של מנסור שאה, סולטאן פהאנג.

## קישורים חיצוניים
* 
* 

קטגוריה:סולטנות מלאקה
קטגוריה:מלזיה: היסטוריה
קטגוריה:סולטנות ג'והור
קטגוריה:ילידי 1513
קטגוריה:נפטרים ב-1564
סיבוב אינפיניטסימלי

במתמטיקה, **סיבוב אינפיניטסימלי** הוא צורה גבולית של סיבוב קטן; סיבוב של המרחב בזווית אינפיניטסימלית סביב ציר מסוים. בשונה מסיבובים סופיים, סיבובים אינפיניטסימליים מתחלפים ביניהם, במובן שהקומוטטור של שני סיבובים אינפיניטסימליים מסדר גודל \epsilon הוא מסדר גודל של \epsilon^2. תכונה זאת היא שמאפשרת להתייחס למהירות זוויתית סביב ציר מסוים כאל וקטור המכוון לאורכו, ולחבר מהירויות זוויתיות סביב צירים שונים, המייצגות סיבובים סביב צירים שונים, כאילו הן היו וקטורים.

סיבוב אינפיניטסימלי הוא מקרה פרטי של טרנספורמציה אינפיניטסימלית, שבה מטפלת התאוריה של אלגברות לי.

## תיאור מתמטי
סיבובים אינפיניטסימלים מיוצגים, בדומה לסיבובים סופיים, כמטריצות סיבוב הפועלות על מרחב וקטורי. סיבוב אינפיניטסימלי של וקטור \bold{r} מיוצג על ידי
הביטוי:

:\bold{r'} = (I+e)\bold{r}

כאשר e היא מטריצה אינפיניטסימלית ו-I היא מטריצת היחידה. הקומוטטיביות של שני סיבובים אינפיניטסימליים e_1,e_2 מתגלה כאשר מרכיבים ביניהם:

:(I+e_1)(I+e_2) = I^2+e_1I+Ie_2+e_1e_2\approx I+e_1+e_2
:(I+e_2)(I+e_1) = I^2+e_2I+Ie_1+e_2e_1\approx I+e_1+e_2

מכיוון שנרצה שהמטריצה האינפיניטסימלית e תייצג סיבוב אינפיניטסימלי, ולפיכך היא צריכה להיות מטריצת סיבוב, היא חייבת להיות מטריצה אורתוגונלית, ולכן אם A =I+e אז נדרש ש-A תקיים את הקשר :

:A^T=A^{-1}

אבל קל להראות ש-A^T=I+e^T ,A^{-1}=I-e, ולכן נקבל:

: e^T = -e

כלומר המטריצה האינפיניטסימלית e היא אנטיסימטרית. לפיכך המטריצה e היא בעלת הצורה הכללית:

:e = \begin{bmatrix} 0 & d\Omega_3 & -d\Omega_2 \\ -d\Omega_3 & 0 & d\Omega_1 \\ d\Omega_2 & -d\Omega_1 & 0 \end{bmatrix}

והשינוי הדיפרנציאלי בווקטור \bold{r} לאחר הפעלת המטריצה e עליו הוא:

: d\bold{r} = \bold{r'}-\bold{r} = (I+e)\bold{r}-\bold{r} = e\bold{r}

שינוי שניתן לכתוב אותו מחדש כ-:

: d\bold{r} = \begin{bmatrix} 0 & d\Omega_3 & -d\Omega_2 \\ -d\Omega_3 & 0 & d\Omega_1 \\ d\Omega_2 & -d\Omega_1 & 0 \end{bmatrix}\begin{bmatrix} x \\ y \\ z\end{bmatrix} =\begin{bmatrix} yd\Omega_3-zd\Omega_2 \\zd\Omega_1 - xd\Omega_3 \\xd\Omega_2-yd\Omega_1 \end{bmatrix}

את הביטוי באגף ימין ניתן לזהות עם המכפלה הווקטורית \bold{r}\times \vec{d\Omega}. אם נשליך תוצאה זו על תרחישים פיזיקליים, נקבל:

:\frac{d\bold{r}}{dt} = \bold{r}\times \frac{\vec{d\Omega}}{dt} = \bold{r} \times \vec{\omega}

כאשר \vec{\omega} = \frac{\vec{d\Omega}}{dt} = \bold{\hat{n}}\frac{d\phi}{dt} הוא וקטור המהירות הזוויתית. מכאן נובע שהסיבוב הכולל של וקטור במערכת ייחוס נייחת שווה לסכום הסיבוב שלו כפי שנצפה במערכת הייחוס המסתובבת במהירות זוויתית \vec{\omega} עם איבר הסיבוב היחסי \bold{r}\times \vec{\omega}, קשר שמתומצת במשוואה:

:(\frac{d\bold{r}}{dt})_{space} = (\frac{d\bold{r}}{dt})_{body}+\vec{\omega}\times \bold{r}

קשר שמהווה בסיס ליישומים רבים, כמו גזירת כוח קוריוליס במערכת ייחוס מסתובבת או שימושים מתקדמים יותר במסגרת המכניקה של גוף קשיח (מקשר זה ניתן לפתח את משוואות הדינמיקה של אוילר).

## ראו גם
* קווטרניונים וסיבובים מרחביים

## הערות שוליים

קטגוריה:אלגברה
קטגוריה:חבורות לי
קטגוריה:העתקות (פונקציות)